CELEX: 32003L0075
Language: el
Date: 2003-07-29 00:00:00
Title: Οδηγία 2003/75/ΕΚ της Επιτροπής, της 29ης Ιουλίου 2003, που τροποποιεί το παράρτημα I της οδηγίας 98/18/ΕΚ του Συμβουλίου σχετικά με τους κανόνες και τα πρότυπα ασφαλείας για τα επιβατηγά πλοία (Κείμενο που παρουσιάζει ενδιαφέρον για τον ΕΟΧ)

Avis juridique important

|

32003L0075

Οδηγία 2003/75/ΕΚ της Επιτροπής, της 29ης Ιουλίου 2003, που τροποποιεί το παράρτημα I της οδηγίας 98/18/ΕΚ του Συμβουλίου σχετικά με τους κανόνες και τα πρότυπα ασφαλείας για τα επιβατηγά πλοία (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 190 της 30/07/2003 σ. 0006 - 0009

Οδηγία 2003/75/ΕΚ της Επιτροπήςτης 29ης Ιουλίου 2003που τροποποιεί το παράρτημα I της οδηγίας 98/18/ΕΚ του Συμβουλίου σχετικά με τους κανόνες και τα πρότυπα ασφαλείας για τα επιβατηγά πλοία(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 98/18/ΕΚ του Συμβουλίου, της 17ης Μαρτίου 1998, σχετικά με τους κανόνες και τα πρότυπα ασφαλείας για τα επιβατηγά πλοία(1), και ειδικότερα το άρθρο 8 στοιχείο β),Εκτιμώντας τα ακόλουθα:(1) Η οδηγία 98/18/ΕΚ του Συμβουλίου, της 17ης Μαρτίου 1998, σχετικά με τους κανόνες και τα πρότυπα ασφαλείας για τα επιβατηγά πλοία, εφαρμόζεται στα νέα και υφιστάμενα πλοία που εκτελούν εσωτερικά δρομολόγια σύμφωνα με τις απαιτήσεις του παραρτήματος I.(2) Το κεφάλαιο III τμήμα 5-1 του παραρτήματος I της οδηγίας 98/18/ΕΚ απαιτούσε την τροποποίηση των σωσιβίων σχεδιών, των ταχέων λέμβων περισυλλογής, των μέσων περισυλλογής και των ατομικών σωσιβίων σε υφιστάμενα πλοία ro-ro το αργότερο μέχρι την ημερομηνία της πρώτης περιοδικής επιθεώρησης μετά την 1η Ιουλίου 2000.(3) Η οδηγία 2002/25/ΕΚ της Επιτροπής, της 5ης Μαρτίου 2002, με την οποία τροποποιείται η οδηγία 98/18/ΕΚ του Συμβουλίου σχετικά με τους κανόνες και τα πρότυπα ασφαλείας για τα επιβατηγά πλοία(2) απαιτούσε περαιτέρω τροποποίηση για τον ίδιο εξοπλισμό έως την 1η Ιανουαρίου 2003.(4) Η αντίστοιχη απαίτηση της σύμβασης SOLAS λαμβάνει υπόψη τις τροποποιήσεις υφιστάμενων πλοίων κατά τη χρονική στιγμή που πραγματοποιούνται σημαντικές επισκευές, αλλαγές ή αντικατάσταση του εξοπλισμού διάσωσης.(5) Η οδηγία 98/18/ΕΚ έπρεπε συνεπώς να τροποποιηθεί ώστε να υπάρξει μία λογική προθεσμία για την εφαρμογή των νέων αυτών ειδικών απαιτήσεων στα υφιστάμενα πλοία ro-ro.(6) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής ασφάλειας στη ναυτιλία, που συστάθηκε με τον κανονισμό (ΕΚ) αριθ. 2099/2002(3),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το κεφάλαιο III τμήμα 5-1 του παραρτήματος I της οδηγίας 98/18/ΕΚ αντικαθίσταται από το κείμενο του παραρτήματος της παρούσας οδηγίας.Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία, το αργότερο έξι μήνες μετά την ημερομηνία έναρξης ισχύος της. Ειδοποιούν σχετικά την Επιτροπή.Όταν τα κράτη μέλη θεσπίζουν τέτοιου είδους διατάξεις, οι τελευταίες περιλαμβάνουν παραπομπή στην παρούσα οδηγία ή συνοδεύονται από τέτοιου είδους παραπομπή κατά την επίσημη δημοσίευσή τους. Ο τρόπος παραπομπής αποφασίζεται από τα κράτη μέλη.2. Τα κράτη μέλη κοινοποιούν αμέσως στην Επιτροπή όλες τις διατάξεις εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 29 Ιουλίου 2003.Για την ΕπιτροπήLoyola De PalacioΑντιπρόεδρος της Επιτροπής(1) ΕΕ L 144 της 15.5.1998, σ. 1.(2) ΕΕ L 98 της 15.4.2002, σ. 1.(3) ΕΕ L 324 της 29.11.2002, σ. 1.ΠΑΡΑΡΤΗΜΑ5-1 Απαιτήσεις για τα επιβατηγά πλοία Ro-Ro (26)ΕΠΙΒΑΤΗΓΑ ΠΛΟΙΑ RO-RO ΤΩΝ ΚΑΤΗΓΟΡΙΩΝ Β, Γ ΚΑΙ Δ ΠΟΥ ΚΑΤΑΣΚΕΥΑΣΤΗΚΑΝ ΠΡΙΝ ΑΠΟ ΤΗΝ 1η ΙΑΝΟΥΑΡΙΟΥ 2003:.1 Τα επιβατηγά πλοία Ro-Ro που κατασκευάστηκαν πριν από την 1η Ιανουαρίου 2003 θα συμμορφώνονται με τις απαιτήσεις των παραγράφων.6.2,.6.3,.6.4,.7,.8 και.9 το αργότερο την ημερομηνία της πρώτης περιοδικής επιθεώρησης μετά την 1η Ιανουαρίου 2006.Πριν από την ημερομηνία αυτή, εφαρμόζονται οι παράγραφοι.2,.3,.4 και.5 για τα πλοία ro-ro που κατασκευάστηκαν πριν από την 1η Ιανουαρίου 2003.Κατά παρέκκλιση των ανωτέρω, όταν τα σωστικά μέσα ή οι διατάξεις σε τέτοιου είδους πλοία αντικαθίστανται ή τα εν λόγω πλοία υφίστανται επισκευές, μετασκευές ή τροποποιήσεις σημαντικού χαρακτήρα που περιλαμβάνουν αντικατάσταση, ή προσθήκη, των υφιστάμενων σωστικών μέσων ή διατάξεων, τα εν λόγω σωστικά μέσα ή διατάξεις θα συμμορφώνονται με τις σχετικές απαιτήσεις των παραγράφων.6,.7,.8 και.9..2 Σωσίβιες σχεδίες.1 Οι σωσίβιες σχεδίες των επιβατηγών πλοίων Ro-Ro πρέπει να εξυπηρετούνται από ναυτικά συστήματα εκκένωσης σύμφωνα με τον κανονισμό III/48.5 της σύμβασης SOLAS, όπως αυτή τέθηκε σε ισχύ στις 17 Μαρτίου 1998, ή από διατάξεις καθαίρεσης σύμφωνες προς τον κανονισμό III/48.6 της SOLAS, που τέθηκε σε ισχύ στις 17 Μαρτίου 1998, κατανεμημένα ισομερώς στις δύο πλευρές του πλοίου.Θα πρέπει να εξασφαλίζεται η επικοινωνία μεταξύ του σταθμού επιβίβασης και της εξέδρας..2 Κάθε σωσίβια σχεδία επιβατηγού πλοίου Ro-Ro πρέπει να είναι εφοδιασμένη με διατάξεις στοιβασίας αυτόματης απαγκίστρωσης, ανταποκρινόμενες στις απαιτήσεις του κανονισμού III/23 της SOLAS, που τέθηκε σε ισχύ στις 17 Μαρτίου 1998..3 Κάθε σωσίβια σχεδία επιβατηγού πλοίου Ro-Ro πρέπει να είναι τύπου που προβλέπει ράμπα επιβίβασης και πληροί τις απαιτήσεις του κανονισμού III/39.4.1 της SOLAS ή του κανονισμού III/40.4.1 SOLAS, που τέθηκε σε ισχύ στις 17 Μαρτίου 1998, κατά περίπτωση..4 Κάθε σωσίβια σχεδία επιβατηγού πλοίου Ro-Ro πρέπει να είναι είτε αυτόματα αυτοανορθούμενη σωσίβια σχεδία είτε καλυμμένη αναστρεφόμενη σωσίβια σχεδία με κουβούκλιο, ευσταθής στη θάλασσα και ικανή να λειτουργεί με ασφάλεια ανεξάρτητα από την πλευρά που βρίσκεται στην επιφάνεια όταν αυτή επιπλέει. Οι ανοικτές αναστρεφόμενες σωσίβιες σχεδίες επιτρέπονται, εφόσον η αρχή του κράτους μέλους της σημαίας κρίνει ότι είναι κατάλληλες λόγω του προφυλαγμένου τύπου των δρομολογίων και των ευνοϊκών καιρικών συνθηκών στην περιοχή και κατά την περίοδο δρομολόγησης, και υπό την προϋπόθεση ότι οι εν λόγω σωσίβιες σχεδίες πληρούν τις απαιτήσεις του παραρτήματος 10 του κώδικα ταχυπλόων σκαφών.Εναλλακτικά, το πλοίο πρέπει να φέρει, επιπλέον του κανονικού του εφοδιασμού με σωσίβιες σχεδίες, αυτόματα αυτοανορθούμενες σωσίβιες σχεδίες είτε αναστρεφόμενες σωσίβιες σχεδίες με κουβούκλιο, συνολικής χωρητικότητας τόσης ώστε να εξυπηρετείται το 50 % των ατόμων που δεν μπορούν να καλύψουν οι σωσίβιες λέμβοι. Η πρόσθετη αυτή χωρητικότητα σωσιβίων σχεδιών προσδιορίζεται με βάση τη διαφορά μεταξύ του συνολικού αριθμού των ατόμων επί του πλοίου και του αριθμού ατόμων που χωρούν στις σωσίβιες λέμβους. Κάθε τέτοια σωσίβια σχεδία πρέπει να εγκρίνεται από την αρχή του κράτους της σημαίας, λαμβανομένων υπόψη των συστάσεων που εξέδωσε ο IMO με την εγκύκλιο MSC 809..3 Ταχείες λέμβοι περισυλλογής.1 Τουλάχιστον μία από τις λέμβους περισυλλογής στα επιβατηγά πλοία Ro-Ro πρέπει να είναι ταχεία λέμβος περισυλλογής, την οποία να έχει εγκρίνει η αρχή του κράτους της σημαίας, λαμβάνοντας υπόψη τις συστάσεις που έχει θεσπίσει ο ΙΜΟ, με την εγκύκλιο MSC αριθ. 809..2 Κάθε ταχεία λέμβος περισυλλογής πρέπει να εξυπηρετείται από κατάλληλη διάταξη καθαίρεσης, εγκεκριμένη από την αρχή του κράτους της σημαίας. Όταν εγκρίνει αυτές τις διατάξεις, η αρχή του κράτους της σημαίας οφείλει να συνεκτιμά το γεγονός ότι μία λέμβος περισυλλογής προορίζεται να καθαιρείται και να ανελκύεται σε εξαιρετικά δυσμενείς καιρικές συνθήκες και οφείλει επίσης να λαμβάνει υπόψη τις συστάσεις του ΙΜΟ..3 Για κάθε ταχεία λέμβο περισυλλογής πρέπει να εκπαιδεύονται και να εκτελούν τακτικά ασκήσεις τουλάχιστον δύο πληρώματα με βάση το τμήμα Α-VI/2, πίνακας Α-VI/2-2 "Προδιαγραφές για το ελάχιστο επίπεδο επάρκειας στις ταχείες λέμβους περισυλλογής" του κώδικα STCW (κώδικας εκπαίδευσης, πιστοποιητικών και κανονισμών φυλακής των ναυτικών επαγγελμάτων) καθώς και τις συστάσεις που έχει θεσπίσει ο ΙΜΟ με το ψήφισμα Α.771 (18), όπως τροποποιήθηκε. Η εκπαίδευση και οι ασκήσεις πρέπει να καλύπτουν όλες τις πτυχές της περισυλλογής, χειρισμούς, ελιγμούς, λειτουργία των συγκεκριμένων σκαφών σε διαφορετικές συνθήκες και ανόρθωσή τους σε περίπτωση ανατροπής..4 Εάν η διαρρύθμιση ή το μέγεθος ενός υπάρχοντος επιβατηγού πλοίου Ro-Ro δεν επιτρέπει την εγκατάσταση ταχείας λέμβου περισυλλογής όπως απαιτεί η παράγραφος.3.1, η εν λόγω λέμβος μπορεί να αντικαταστήσει μία ήδη υπάρχουσα σωσίβια λέμβο που έχει γίνει δεκτή ως λέμβος περισυλλογής ή λέμβος για χρήση σε έκτακτη ανάγκη, με την προϋπόθεση ότι τηρούνται όλοι οι ακόλουθες προϋποθέσεις:.1 η εγκαθιστώμενη ταχεία λέμβος περισυλλογής εξυπηρετείται από διάταξη καθαίρεσης σύμφωνη προς τις διατάξεις της παραγράφου.3.2,.2 η απώλεια χωρητικότητας σωστικών σκαφών, την οποία συνεπάγεται η ανωτέρω υποκατάσταση, αντισταθμίζεται από την εγκατάσταση σωστικών σχεδιών, ικανών να μεταφέρουν τουλάχιστον ίσο αριθμό ατόμων με εκείνο που κάλυπτε η σωσίβια λέμβος που αφαιρέθηκε, και.3 οι εν λόγω σωσίβιες σχεδίες εξυπηρετούνται από τα υπάρχοντα μέσα καθαίρεσης ή ναυτικά συστήματα εκκένωσης..4 Μέσα περισυλλογής.1 Τα επιβατηγά πλοία Ro-Ro πρέπει να είναι εξοπλισμένα με αποτελεσματικά μέσα για την ταχεία ανάσυρση επιζώντων ναυαγών από τη θάλασσα και τη μεταφορά τους από τις μονάδες περισυλλογής ή τα σωστικά σκάφη στο πλοίο..2 Τα μέσα μεταφοράς επιζώντων ναυαγών στο πλοίο μπορούν να αποτελούν μέρος του ναυτικού συστήματος εκκένωσης ή μέρος συστήματος ειδικά σχεδιασμένου για διάσωση.Τα μέσα αυτά υπόκεινται στην έγκριση του κράτους της σημαίας, λαμβανομένων υπόψη των συστάσεων που υιοθέτησε ο ΙΜΟ με την εγκύκλιο αριθ. 810 της MSC..3 Εάν το μέσο μεταφοράς επιζώντων ναυαγών στο κατάστρωμα του πλοίου είναι ο ολισθητήρας ναυτικού συστήματος εκκένωσης, ο εν λόγω ολισθητήρας πρέπει να είναι εφοδιασμένος με χειραγωγούς ή ανεμόσκαλες για να υποβοηθείται η αναρρίχηση σ' αυτόν..5 Ατομικά σωσίβια.1 Κατά παρέκκλιση των απαιτήσεων των κανονισμών III/7.2 και III/22.2 της SOLAS, παραπλεύρως των σταθμών συγκεντρώσεως πρέπει να στοιβάζεται επαρκής αριθμός σωστικών σωσιβίων έτσι ώστε οι επιβάτες να μην είναι υποχρεωμένοι να επιστρέψουν στις καμπίνες τους για να πάρουν τα σωσίβιά τους..2 Όλα τα ατομικά σωσίβια στα επιβατηγά πλοία Ro-Ro πρέπει να είναι εφοδιασμένα με πηγή φωτός, ανταποκρινόμενη στις απαιτήσεις του κανονισμού III/32.2 της SOLAS, που τέθηκε σε ισχύ στις 17 Μαρτίου 1998.ΕΠΙΒΑΤΗΓΑ ΠΛΟΙΑ RO-RO ΤΩΝ ΚΑΤΗΓΟΡΙΩΝ Β, Γ ΚΑΙ Δ ΠΟΥ ΚΑΤΑΣΚΕΥΑΣΤΗΚΑΝ ΜΕΤΑ ΤΗΝ 1η ΙΑΝΟΥΑΡΙΟΥ 2003.6 Σωσίβιες σχεδίες.1 Οι σωσίβιες σχεδίες των επιβατηγών πλοίων Ro-Ro πρέπει να εξυπηρετούνται από τα ναυτικά συστήματα εκκένωσης σύμφωνα με το τμήμα 6.2 του κώδικα LSA ή από διατάξεις καθαίρεσης σύμφωνα με την παράγραφο 6.1.5 του κώδικα LSA, κατανεμημένα ισομερώς στις δύο πλευρές του πλοίου.Θα πρέπει να εξασφαλίζεται η επικοινωνία μεταξύ του σταθμού επιβίβασης και της εξέδρας..2 Κάθε σωσίβια σχεδία επιβατηγού πλοίου Ro-Ro πρέπει να είναι εφοδιασμένη με διατάξεις στοιβασίας αυτόματης απαγκίστρωσης, ανταποκρινόμενες στις απαιτήσεις του κανονισμού III/13.4 της SOLAS..3 Κάθε σωσίβια σχεδία επιβατηγού πλοίου Ro-Ro πρέπει να είναι τύπου που προβλέπει ράμπα επιβίβασης και πληροί τις απαιτήσεις των παραγράφων 4.2.4.1 ή 4.3.4.1 του κώδικα LSA, κατά περίπτωση..4 Κάθε σωσίβια σχεδία επιβατηγού πλοίου Ro-Ro πρέπει να είναι είτε αυτόματα αυτοανορθούμενη σωσίβια σχεδία είτε καλυμμένη αναστρεφόμενη σωσίβια σχεδία με κουβούκλιο, ευσταθής στη θάλασσα και ικανή να λειτουργεί με ασφάλεια ανεξάρτητα από την πλευρά της που βρίσκεται στην επιφάνεια όταν αυτή επιπλέει. Οι ανοικτές αναστρεφόμενες σωσίβιες σχεδίες επιτρέπονται, εφόσον η αρχή του κράτους της σημαίας κρίνει ότι είναι κατάλληλες, λόγω του προφυλαγμένου του τύπου των δρομολογίων και των ευνοϊκών καιρικών συνθηκών στην περιοχή και κατά την περίοδο δρομολόγησης, και υπό την προϋπόθεση ότι οι εν λόγω σωσίβιες σχεδίες πληρούν τις απαιτήσεις του παραρτήματος 10 του κώδικα ταχυπλόων σκαφών.Εναλλακτικά, το πλοίο πρέπει να φέρει, επιπλέον του κανονικού του εφοδιασμού με σωσίβιες σχεδίες, είτε αυτόματα αυτοανορθούμενες σωσίβιες σχεδίες είτε αναστρεφόμενες σωσίβιες σχεδίες με κουβούκλιο, συνολικής χωρητικότητας τόσης ώστε να εξυπηρετεί το 50 % των ατόμων που δεν μπορούν να καλύψουν οι σωσίβιες λέμβοι. Αυτή η πρόσθετη χωρητικότητα σωσιβίων σχεδιών προσδιορίζονται με βάση τη διαφορά μεταξύ του συνολικού αριθμού ατόμων επί του πλοίου και του αριθμού των ατόμων που χωρούν στις σωσίβιες λέμβους. Κάθε τέτοια σωσίβια σχεδία πρέπει να εγκρίνεται από την αρχή του κράτους της σημαίας, λαμβανομένων υπόψη των συστάσεων του ΙΜΟ που εγκρίθηκαν με την εγκύκλιο αριθ. 809 της MSC..7 Ταχείες λέμβοι περισυλλογής.1 Τουλάχιστον μία από τις λέμβους περισυλλογής στα επιβατηγά πλοία Ro-Ro πρέπει να είναι ταχεία λέμβος περισυλλογής, την οποία πρέπει να έχει εγκρίνει η αρχή του κράτους της σημαίας, λαμβάνοντας υπόψη τις συστάσεις που έχει θεσπίσει ο ΙΜΟ, με την εγκύκλιο αριθ. 809 της MSC..2 Κάθε τέτοια ταχεία λέμβος περισυλλογής πρέπει να εξυπηρετείται από κατάλληλη διάταξη καθαίρεσης, εγκεκριμένη από την αρχή του κράτους της σημαίας οφείλει να συνεκτιμά το γεγονός ότι μία λέμβος περισυλλογής προορίζεται να καθαιρείται και να ανελκύεται σε εξαιρετικά δυσμενείς καιρικές συνθήκες και επίσης οφείλει να λαμβάνει υπόψη τις συστάσεις του ΙΜΟ..3 Για κάθε ταχεία λέμβο περισυλλογής πρέπει να εκπαιδεύονται και να εκτελούν τακτικά ασκήσεις τουλάχιστον δύο πληρώματα με βάση το τμήμα Α-VI/2, πίνακας Α-VI/2-2 "Προδιαγραφές για το ελάχιστο επίπεδο επάρκειας στις ταχείες λέμβους περισυλλογής" του κώδικα STCW (κώδικας εκπαίδευσης, πιστοποιητικών και κανονισμών φυλακής των ναυτικών επαγγελμάτων) καθώς και τις συστάσεις που έχει θεσπίσει ο ΙΜΟ με το ψήφισμα Α.771 (18), όπως τροποποιήθηκε. Η εκπαίδευση και οι ασκήσεις πρέπει να καλύπτουν όλες τις πτυχές της περισυλλογής, χειρισμούς, ελιγμούς, λειτουργία των συγκεκριμένων σκαφών σε διαφορετικές συνθήκες και ανόρθωσή τους σε περίπτωση ανατροπής..4 Εάν η διαρρύθμιση ή το μέγεθος ενός υπάρχοντος επιβατηγού πλοίου Ro-Ro δεν επιτρέπει την εγκατάσταση ταχείας λέμβου περισυλλογής όπως απαιτεί η παράγραφος.3.1, η ταχεία λέμβος περισυλλογής μπορεί να αντικαταστήσει μία ήδη υπάρχουσα σωσίβια λέμβο που έχει γίνει δεκτή ως λέμβος περισυλλογής ή λέμβος για χρήση σε έκτακτη ανάγκη, με την προϋπόθεση ότι τηρούνται όλοι οι ακόλουθοι όροι:.1 η εγκαθιστώμενη ταχεία λέμβος περισυλλογής εξυπηρετείται από διάταξη καθαίρεσης σύμφωνη προς τις διατάξεις της παραγράφου.3.2,.2 η απώλεια χωρητικότητας σωστικών σκαφών, την οποία συνεπάγεται η ανωτέρω υποκατάσταση, αντισταθμίζεται από την εγκατάσταση σωστικών σχεδιών, ικανών να μεταφέρουν τουλάχιστον ίσο αριθμό ατόμων με εκείνο που κάλυπτε η σωσίβια λέμβος που αφαιρέθηκε, και.3 οι εν λόγω σωσίβιες σχεδίες εξυπηρετούνται από τα υπάρχοντα μέσα καθαίρεσης ή ναυτικά συστήματα εκκένωσης..8 Μέσα περισυλλογής.1 Τα επιβατηγά πλοία Ro-Ro πρέπει να είναι εξοπλισμένα με αποτελεσματικά μέσα για την ταχεία ανάσυρση επιζώντων ναυαγών από τη θάλασσα και τη μεταφορά τους από τις μονάδες περισυλλογής ή τα σωστικά σκάφη στο πλοίο..2 Τα μέσα μεταφοράς επιζώντων ναυαγών στο πλοίο μπορούν να αποτελούν μέρος ναυτικού συστήματος εκκένωσης ή μέρος συστήματος ειδικά σχεδιασμένου για διάσωση.Τα μέσα αυτά υπόκεινται στην έγκριση του κράτους της σημαίας λαμβανομένων υπόψη των συστάσεων που υιοθέτησε ο ΙΜΟ με την εγκύκλιο αριθ. 810 της MSC..3 Εάν το μέσο μεταφοράς επιζώντων ναυαγών στο κατάστρωμα του πλοίου είναι ο ολισθητήρας ναυτικού συστήματος εκκένωσης, ο εν λόγω ολισθητήρας πρέπει να είναι εφοδιασμένος με χειραγωγούς ή ανεμόσκαλες για να υποβοηθείται η αναρρίχηση σ' αυτόν..9 Ατομικά σωσίβια.1 Κατά παρέκκλιση των απαιτήσεων των κανονισμών III/7.2 και III/22.2 της SOLAS, παραπλεύρως των σταθμών συγκεντρώσεως πρέπει να στοιβάζεται επαρκής αριθμός ατομικών σωσιβίων, έτσι ώστε οι επιβάτες να μην είναι υποχρεωμένοι να επιστρέψουν στις καμπίνες τους για να πάρουν τα σωσίβιά τους..2 Όλα τα ατομικά σωσίβια στα επιβατηγά πλοία Ro-Ro πρέπει να είναι εφοδιασμένα με πηγή φωτός, ανταποκρινόμενη στις απαιτήσεις της παραγράφου 2.2.3 του κώδικα LSA.